Харитон () е гръцки духовник, митрополит на Вселенската патриаршия.

Биография 
Роден е в 1836 година със светско име Хараламбос Евклидис (Χαράλαμπος Ευκλείδης) в Каминария на остров Кипър. Завършва духовното училище Ризарио в Атина. Служи като ефимерий в различни храмове в Цариград, като ефимерий в село Хороскьой в Ефеската епархия, а от 1879 до 1886 година като ефимерий в енориите "Свети Николай" в Дзивали, "Свети Илия" в Хрисуполи и "Свети Мина" в Ипсоматия.

На 21 септември 1886 година е ръкоположен за аргируполски епископ и назначен за викарий на Константинополската архиепископия и архиерейски наместник на Ипсоматия. Ръкополагането е извършено от митрополит Доротей Иконийски, в съслужение с митрополитите Прокопий Берски и Висарион Драчки. От юли 1891 до 1892 година той е архиерейска наместник на църквата "Животворящ източник" във Валукли.

На 29 октомври 1896 г. е избран за месемврийски митрополит в България срещу бившия дискатски митрополит Йоаникий и епископ Герман Мирски. На 25 май 1906 година той подава оставка и се установява в Цариград, където умира през 1917 година.

Бележки 

Гръцки духовници
Месемврийски митрополити
Викарни епископи на Константинополската архиепископия
Аргируполски епископи
Починали в Истанбул
Родени в Кипър